चाईबासा। मैट्रिक का प्रश्न पत्र लीक होने के मामले में सदर थाना पुलिस ने पारा शिक्षक अशोक साव, टोन्टो प्रखंड के मध्य विद्यालय नाकाहासा, नियमित शिक्षक सुप्रकाश अनुग्रह नारायण बासा, टोन्टो प्रखंड के गाढ़ाहातु मध्य विद्यालय के शिक्षक को गिरफ्तार कर शनिवार को जेल भेज दिया। इसी मामले के एक आरोपी स्कॉट बालिका उच्च विद्यालय का नियमित शिक्षक अरविंद दास फरार है। इस संबंध में सदर अनुमंडल पदाधिकारी असीम किस्पोट्टा ने 7 मार्च को सदर थाने में तीन लोगों के खिलाफ मामला दर्ज कराया है।